Psalms 108 - Heilige Bybel [Afrikaanse Bybel 1933/1953]
'n Lied. 'n Psalm van Dawid.
Waak op, harp en siter! Ek wil die dageraad wakker maak.
Ek wil U loof onder die volke, o HERE, en psalmsing tot u eer, onder die nasies;
Verhef U bo die hemele, o God, en u heerlikheid bo die hele aarde!
Dat u bemindes gered kan word -- verlos deur u regterhand en verhoor ons!
God het gespreek in sy heiligdom: Ek wil jubel, Ek wil Sigem verdeel en die dal van Sukkot afmeet.
G¡lead is myne, Manasse is myne, en Efraim is die beskutting van my hoof; Juda is my veldheerstaf.
Moab is my waskom; op Edom werp Ek my skoen; oor Filist,a jubel Ek.
Het U, o God, ons nie verwerp nie? En U trek nie uit, o God, saam met ons leërs nie.
Gee ons hulp teen die vyand, want die mens se hulp is vergeefse moeite. [ (Psalms 108:14) In God sal ons kragtige dade doen, en Hy self sal ons vyande vertrap. ]